Ian Paisley
Ijan Pejsli (; Arma, 6. april 1926. — Belfast, 12. septembar 2014) je političar, protestantski sveštenik, pisac i govornik iz Sjeverne Irske.

Kao vođa Demokratske unionističke partije (DUP), koja je dobila najviše glasova na izborima 2007, Pejsli je 8. maja 2007. postao premijer Sjeverne Irske. Njegov zamjenik je vođa Šin Fejna Martin Makgines.

Pejsli je saosnivač DUP-a i njen vođa od 1971. do 2008, takođe je i osnivač i moderator Slobodne prezbiterijanske crkve Alstera (Free Presbyterian Church of Ulster).

Godine 2005. DUP je postao najveća unionistička stranka Sjeverne Irske.

Dana 4. marta 2008. Pejsli je objavio da će napustiti položaj premijera i vođe DUP-a poslije američko-sjevernoirske konferencije u maju 2008. Vođa DUP-a je postao Piter Robinson (Peter Robinson). Na dan 18. juna 2010. Premijer Ujedinjenog Kraljevstva Gordon Braun dodijelio je Ijanu Pejsliju titulu barona Bansajda od Sjevernog Antrima (Baron Bannside, of North Antrim).

Kampanja protiv homoseksualnosti 
Ijan Pejsli je bio otvoreni protivnik homoseksualizma i podržavao je zakone koji kriminaliziraju homoseksualne odnose. Kao protivtežu kampanji za reformu zakona o homoseksualnosti pokrenutoj 1974, Pejsli je 1977. pokrenuo kampanju „Spasimo Alster od sodomije“.

Religiozni pogledi 
Pejsli zastupa biblijski literalizam opisujući ga kao biblijski protestantizam. Pejslijev veb-sajt (ianpaisley.org) objašnjava ulogu Evropskog instituta za protestantske studije (European Institute of Protestant Studies): „objašnjavanje Biblije, razotkrivanje papstva i promocija, odbrana i održavanje biblijskog protestantizma u Evropi i šire“. Pejslijev veb-sajt na nekoliko mjesta navodi njegovor vjerovanje da je rimska crkva („papstvo“) iznevjerila Bibliju i time i pravo hrišćanstvo.

Godine 1988, tokom govora Jovana Pavla Drugog u Evropskom parlamentu, Pejsli je dobacio: „Prokazujem te kao Antihrista!" (I denounce you as the Antichrist!), držeći poster na kojem je crnim slovima pisalo: Papa Jovan Pavle II - antihrist (Pope John Paul II ANTICHRIST). Pejsli je potom udaljen sa zasjedanja.

Pejsli je i poslije incidenta nastavio sa kritikovanjem katoličke crkve i pape. U televizijskom intervjuu iz 2001. kazao je da je ponosan činjenicom da je jedini čovjek koji je smogao hrabrosti da javno kritikuje papu. Posije smrti Jovana XXIII u junu 1963, Pejsli je organizovao protest kojim se protivio spuštanju zastava na pola koplja u javnim zgradama povodom papine smrti.

U jednom članku je tvrdio da je sjedište broj 666 u Evropskom parlamentu rezervirano za antihrista.

Uz brojno sljedbeništvo u Sjevernoj Irskoj, Pejsli ima određen broj pristalica i u Republici Irskoj.

Pogledi o Srbima i Miloševiću 
Na njegovom veb-sajtu se iznosi pozitivno mišljenje o Slobodanu Miloševiću, za kojeg se kaže da se borio protiv vatikanske zavjere da uništi Srpsku pravoslavnu crkvu. Takođe navodi: ".. sve što je Milošević činio je da vodi Srbe u njihovom pokušaju da brane 1500 godina svog nasljeđa, sa užasima i nepravdama genocida izvršenim nad njima u Drugom svjetskom ratu ..." ("all Milosevic did was to lead the Serbs in their attempt to safeguard 1500 years of their heritage with the horrors and injustices of their World War II genocide ever before them").

Reference 

Britanski političari
Britanski aktivisti
Teoretičari zavjere
Antikatoličanstvo
Authority control